Source: http://www.digilelut.fi/avainsanat/uhd/
Timestamp: 2017-03-24 02:09:17+00:00

Document:
uhd | Digilelut
Netflixin iso kilpailija tuli Suomeen ja paljon halvemmalla
Jaa tämä:FacebookTwitterGoogle	Avainsanat: elokuva, hd, HDR, sarja, uhd, vod YouTube sai HDR-tuen
8.11.2016 YouTube on lisännyt aiemmin palveluunsa tuen muun muassa 3D- ja 4K-videoille, live streamingille ja 360-asteen videoille. Nyt YouTube on lisännyt tuen HDR-videoille.
HDR-tuki parantaa kuvanlaatua tuomalla tarjolle suuremman väriavaruuden ja musta on mustempaa ja valkoinen valkoisempaa verrattuna tavallisiin videoihin.
YouTuben HDR-tuki on käytettävissä heti Chromecast Ultra -mediatoistimella, kunhan käytössä on HDR:ää tukeva televisio. Tuki lisätään piakkoin myös Samsungin vuoden 2016 UHD ja SUHD -älytelevisioille ja myöhemmin muille HDR:ää tukeville laitteille. YouTuben ensimmäisiä HDR-videoita löytyy YouTuben soittolistalta.
Alla oleva kuva simuloi tavallisella näytöllä HDR:n eroa tavalliseen kuvaan verrattuna.
Jaa tämä:FacebookTwitterGoogle	Avainsanat: HDR, tv, uhd, video Vain näillä selaimilla näet parhaan laadun Netflixissä
15.7.2016 · 2 Kommenttia Microsoftin uuden väitteen mukaan sen Edge-selain on ainoa selain, joka toistaa Netflixin videoita 1080p-resoluutiolla. Väite ei pidä paikkaansa ja jotkin selaimet ovat tukeneet 1080p-resoluutiota jo pitkään.
Siinä Microsoft on oikeassa, että Edgellä voidaan katsoa esimerkiksi Netflixiä 1080p-resoluutiolla. Sama tosin onnistuu myös Internet Explorerilla ja Macin Safari selaimella (alkaen Mac OS X ‑käyttöjärjestelmän versiosta 10.10.3). Chromea, Firefoxia ja Operaa käytettäessä resoluutio jää vain 720p-tasolle.
1080p-resoluution käyttö ei ole mitenkään uusi juttu, sillä Wayback Machinellä löytyy Netflixin ohjesivu helmikuulta 2015 ja jo silloin Internet Explorer ja Safari ovat toistaneet Netflixin ohjelmia 1080p-resoluutiolla. Edge-selaimen 1080p-tukikaan ei ole uusi juttu, sillä jo Wayback Machinen lokakuussa 2015 tallentama Netflixin ohjesivu kertoo Edgen 1080p-tuesta.
Netflixiä voidaan myös katsoa television kautta 1080p-resoluutiolla esimerkiksi Chromecastilla. Mikään selain ei tue Netflixin Ultra HD -tarkkuutta, mutta sen saa käyttöön monilla Ultra HD -älytelevisioilla ja mediatoistimilla.
Netflixin HD-tarkkuuden käyttö ei onnistu kaikkein halvimmilla sopimuksella sillä se vaatii 9,99 euroa kuukaudessa maksavan tupla-sopimuksen käyttöä. Tupla-sopimuksella Netflixiä voidaan myös katsella samaan aikaan kahdelta ruudulta. Ultra HD -sisältöjen katselu vaatii 11,99 euron hintaisen perhe-sopimuksen, joka mahdollistaa lisäksi palvelun käytön samaan aikaan neljällä ruudulla.
Jaa tämä:FacebookTwitterGoogle	Avainsanat: hd, uhd, vod Amazonin videopalvelu haastaa Netflixiä enemmän
19.4.2016 Amazonin videopalvelu tuli tarjolle Yhdysvalloissa jo lähes kymmenen vuotta sitten ja viime vuosina sen on saanut käyttöönsä ostamalla Amazon Prime palvelun 99 dollarilla (noin 87 euroa) vuodeksi. Amazon Primen alkuperäinen ja vieläkin käytössä oleva etu oli ostosten toimittaminen kotiin ilmaiseksi. Amazon Primen hyötyihin kuuluu nykyään myös siis videopalvelu sekä muun muassa ilmainen musiikkipalvelu sekä rajoittamaton tallennustila valokuville.
Nyt Amazon on kuitenkin kertonut aloittavansa elokuvia ja sarjoja tarjoavan Amazon Video -palvelun tarjoamisen erillään Amazon Primestä 8,99 dollarilla (noin 8 euroa) kuukaudessa ja samalla rahalla voi katsoa myös palvelusta löytyviä 4K UHD -elokuvia ja sarjoja. Ilmeisesti 8,99 dollarin hinta on tarjolla vain, jos palvelun ottaa käyttöön useammaksi kuukaudeksi. Yhdeksi kuukaudeksi, esimerkiksi jonkin suositun lomakauden ajaksi, palvelun saa 10,99 dollarilla.
Vertailun vuoksi Netflixin HD-laatua tarjoavan paketin hinta on Yhdysvalloissa 9,99 dollaria kuukaudessa (Suomessa 9,99 euroa) ja UHD-laatua tarjoavasta paketista täytyy maksaa 11,99 dollaria (Suomessa 11,99 euroa). Netflixin tapaan Amazon Videokin tarjoaa joitain elokuvia ja sarjoja yksinoikeudella.
Amazon Video on tarjolla Yhdysvaltojen lisäksi Britanniassa, Saksassa, Itävallassa sekä Japanissa. Vielä ei ole tiedossa aikooko palvelu laajentua lähiaikoina muihin maihin.
Jaa tämä:FacebookTwitterGoogle	Avainsanat: 4K, elokuva, sarja, uhd, vod Ultra HD Blu-ray -elokuvat saapuvat markkinoille
5.1.2016 · 1 Kommentti 4K-televisioita on myyty jo jonkin aikaa ja esimerkiksi Netflix on tarjonnut 4K-elokuvia suoratoistona jo yli puolentoista vuoden ajan. Samsung esitteli ensimmäisen Ultra HD Blu-ray -soittimen viime syksynä ja nyt vihdoinkin neljä kertaa HD-elokuvia tarkemmat 4K Ultra HD -elokuvat ovat tulossa markkinoille Blu-ray -formaatissa.
Jaa tämä:FacebookTwitterGoogle	Avainsanat: 4K, blu-ray, elokuva, uhd Seuraava sivu »

References: HD 
 HD 
 HD 
 HD 
 HD 
 HD